Национален парк Југид Ва

мини|Реката Кожим во Националниот парк Југид Ва
**Националниот парк Југид Ва** (Коми, ) е национален парк во Република Коми, република на Русија. Тој се смета за најголемиот национален парк во Европа (пред Националниот парк Ватнајекидл во Исланд) и бил најголемиот национален парк во Русија сè до создавањето на Националниот парк Берингија во 2013 година.

## Историја
Паркот е создаден од руската влада на 23 април 1994 година, со цел заштита и рекреативно користење на тајга шумите на Северен Урал.

Во 1995 година, шумската област, вклучувајќи го Националниот парк Југид Ва и блискиот природен резерват Печора-Илич, беше признаена од УНЕСКО како место на светското наследство, Девствени шуми Коми.

## Географија
десно|мини|250x250пкс|Реката Манарага во близина на планината Манарага.
Националниот парк Југид Ва се наоѓа на западните падини на Поларниот и Северен Урал, на границата помеѓу Европа и Азија. Реките што течат од западната падина на Уралските Планини, како што е Болшаја Сиња ја снабдуваат со вода реката Печора која е една од најголемите реки во Европа што се влева во Баренцовото Море.

Природната граница на паркот на исток е главниот гребен на Уралските Планини, на север е реката Кожим, на запад се реките Сиња, Вангир и Косја, а на југ е природниот резерват Печорско-Илич.

Територијата на паркот е дел од преполарно-уралското физичко-географско подрачје и се наоѓа во три зони - планинска, подножји и низинска, кои се формирале пред повеќе од 200 милиони години. Тука, во централниот дел на Националниот парк Југид Ва, се наоѓаат највисоките врвови на Уралските Планини: планината Народнаја (1894,5 м), како и планината Карпински (1878 м), камбаната (1724 м), Манарага (1662 м), Ниороика (1645 м).

## Див свет
Повеќе од половина од паркот е покриен со тајга бореална шума ; остатокот е претежно тундра, која се наоѓа на повисоки надморски височини. Исто така, има и околу 20км 2 ливади од кои не само алпски но и оние во речните долини.

Во паркот живеат околу 180 видови птици, од кои некои се доста ретки. Познато е дека дваесет видови риби ги населуваат реките и езерата во паркот. Исто така, во паркот има пет видови водоземци и еден вид влекачи.

Меѓу цицачите вообичаени во паркот се алпски зајак, летачката верверица, ирвасот, хермелинот, видрата, волк, лисица, лакомец, мечка, борова куна, ласица и златна куна и поларна лисица.

## Туризам
Рекреативните намени на паркот вклучуваат рафтинг, пловење и планинарење во лето, нордиско скијање во зима. Дозволен е и ограничен лов, но дозволите треба да се аплицираат неколку месеци однапред.

Поради оддалечената локација на паркот, бројот на туристи таму е сè уште доста низок, а според раководството на паркот моментално го посетуваат само околу 4.000 туристи секоја година, што е многу помалку од потенцијалниот рекреативен капацитет на паркот. 

Раководството било загрижено поради фактот што надоместоците за корисници (околу 2,4 милиони рубљи (100.000 американски долари) годишно) не ги покриваат трошоците на паркот (околу 5 милиони рубли (200.000 американски долари) годишно).

## Наводи


## Надворешни врски

* Национален парк Југид Ва (официјална страница) 
* Картата на паркот Archived   
* Национален парк Југид Ва (локација на руското Министерство за природни ресурси) 

Категорија:Урал
Категорија:Географија на Коми
Категорија:Национални паркови во Русија
Категорија:Координати на Википодатоците